Държавен вестник, бр. 82, 2010 г., стр. 13

БРОЙ  82	
Д Ъ Р Ж А В Е Н  В Е С Т Н И К 	
СТР.  13  
(4) Ако няма допуснат до участие в про­
цедурата кандидат, конкурсът се прекратява с 
мотивирана заповед на органа по чл. 7 ЗПБ.
Раздел IIІ
Оферта. Класиране на участниците
Чл. 24. (1) Офертата съдържа:
1. разработки по критериите, формиращи 
комплексната оценка на офертата;
2. други разработки в изпълнение на усло­
вията, ако са посочени в книжата за участие;
3. предложение за работна програма за 
търсенето и/или проучването или за добива в 
съответствие с разработките по т. 1 и 2.
(2) Към офертата се прилагат:
1. декларация за произход на средствата по 
чл. 4, ал. 7 и по чл. 6, ал. 5, т. 3 от Закона за 
мерките срещу изпирането на пари;
2. документи, удостоверяващи изпълнени­
ето на критериите, формиращи комплексната 
оценка;
3. декларация за конфиденциалност за част 
от информацията в офертата, представляваща 
търговска или техническа тайна на участника, 
защитена по съответния ред; 
4. други документи, посочени в конкурсните 
книжа; 
5. опис на приложенията към офертата.
Чл. 25. (1) В обявения в заповедта/решени­
ето за провеждане на конкурса срок комисията 
отваря офертите на допуснатите до участие 
кандидати. 
(2) Комисията отваря офертите по реда на 
приемането им и проверява съответствието им 
с приложения опис и изискванията по чл. 23. 
Констатирано несъответствие се отразява в про­
токола на комисията за отваряне на офертите. 
Комисията може да поиска отстраняването му 
в определен срок. 
Чл. 26. След отварянето на офертите члено­
вете на комисията за провеждане на конкурса 
се запознават с тяхното съдържание преди 
провеждане на заседанията за разглеждането 
и оценяването им. 
Чл. 27. (1) При присъствен (открит) конкурс 
по преценка на комисията се провежда открито 
заседание, на което: 
1. всички участници, подали оферти, могат 
да присъстват и да дават пояснения по пода­
дените оферти пред останалите участници, или
2. допуснатите до участие кандидати се из­
слушват от комисията един по един. 
(2) В случаите по ал. 1, т. 2 участниците 
се изслушват по предварително определен от 
комисията график, за който се уведомяват. 
(3) Неявяването на участник или на негов 
упълномощен представител не е пречка за про­
веждането на конкурса. В тези случаи офертата 
се оценява без изслушване на участника.
(4) В деня на провеждане на конкурса учас­
тниците по реда на подаване на офертите или 
съобразно графика по ал. 2 представят устно 
пред комисията своите писмени предложения в 
офертата относно конкурсните изисквания при 
определен от комисията регламент за време 
на изложението. Участникът представя резюме 
на офертата си, без да променя качествените 
и количествените є параметри. 
(5) Комисията може да поставя допълнителни 
въпроси към участниците по време на устното 
им изложение. Разясненията на участниците 
не могат да представляват допълнения или 
изменения на подадените оферти и на обвърз­
ващото предложение.
(6) След изслушване на всички явили се 
участници комисията пристъпва към обсъждане 
и оценяване на офертите по съдържащата се в 
конкурсните книжа методика за оценка. 
(7) Комисията изготвя формуляри за оценка 
по отделните критерии за оценка на офертите 
и за обща оценка от всеки член на комисията 
на всяка от подадените оферти.  Всеки член 
на конкурсната комисия попълва индивидуално 
формуляр за оценка. Класирането на участници­
те се извършва въз основа на индивидуалните 
оценки на членовете на комисията. Попълне­
ните формуляри се прилагат към протокола от 
заседанието на комисията.
Чл. 28. При провеждане на неприсъствен 
(закрит) конкурс комисията осъществява 
своята дейност на закрити заседания без 
присъствие и изслушване на участниците, 
като уведомяването за взетите от комисия­
та решения се извършва по реда на чл. 14. 
Разпоредбите за провеждане на присъствен 
конкурс се прилагат съответно.
Чл. 29. (1) При разглеждане на офертите 
комисията може по всяко време:
1. да проверява заявените от участниците 
обстоятелства и верността или автентичността 
на приложени документи, включително чрез 
официално запитване до компетентни органи;
2. да изисква представяне в определен срок 
на допълнителни доказателства за обстоятел­
ства, посочени в офертата, или отстраняване 
на технически несъответствия.
(2) В случаите по ал. 1 участниците или 
компетентните органи предоставят поисканата 
от комисията информация в срок до 3 дни от 
получаване на искането.
(3) Отстранените технически несъответствия 
и представените допълнителни доказателства 
стават неразделна част от офертата, като не 
могат да изменят или допълват офертата от­
носно разработките по отделните критерии за 
оценка на офертите. 
Чл. 30. (1) Разглеждането и оценяването 
на офертите на участниците се извършва от 
комисията на заседание, проведено в срок до 
14 дни от изтичането на срока за подаване на 
офертите, определен със заповедта по чл. 43, 
ал. 3, съответно с решението по чл. 44, ал. 3 
или по чл. 45, ал. 3 ЗПБ.